Univerzitet u Sarajevu

Fakultet za saobraćaj i komunikacije Univerziteta u Sarajevu, na osnovu Odluke Senata Univerziteta broj:. 01-23-50/21 od 22.12.2021. godine, raspisuje

**K O N K U R S**

* za izbor/napredovanje u naučnonastavno zvanje: vanredni profesor za naučnu oblast Cestovni saobraćaj, sa punim radnim vremenom 1 izvršilac

**Uslovi**: Pored opštih zakonskih uslova, potrebno je da kandidat ispunjava uslove utvrđene Zakonom o visokom obrazovanju Kantona Sarajevo (''Službene novine Kantona Sarajevo'', broj 33/17), te uslove propisane opštim aktima Univerziteta u Sarajevu.

Uslovi koje kandidat treba da ispunjava :

**Vanredni profesor**:

* proveden najmanje jedan izborni period u zvanju docenta,
* najmanje pet naučnih radova objavljenih u priznatim publikacijama koje se nalaze u relevantnim naučnim bazama podataka,
* objavljena knjiga, originalni stručni uspjeh kao što je projekt, patent ili originalni metod
* uspješno mentorstvo najmanje jednog kandidata za stepen drugog ciklusa studija odnosno integrisanog ciklusa studija.

U slučaju da kandidat iz objektivnih razloga nije mogao ispuniti uvjet objavljena knjiga i/ili mentorstva, uvodi se ekvivalencija odnosno supstitucija objavljene knjige i/ili mentorstva sa tri dodatna naučna rada objavljena u citatnim bazama podataka, u odnosu na minimalne uvjete utvrđene zakonom.

Za ekvivalenciju odnosno supstituciju za objavljene knjige i/ili mentorstva, računa se i uspješno vođenje međunarodnog/domaćeg projekta od značaja za Univerzitet u Sarajevu/Fakultet za saobraćaj i komunikacije u Sarajevu.

Član akademskog osoblja u naučnonastavnom zvanju docent može biti izabran u naučnonastavno zvanje vanredni profesor i prije isteka perioda na koji je biran ukoliko ispuni uvjete za izbor u više naučnonastavno zvanje i ukoliko je proveo u nastavi najmanje tri godine nakon posljednjeg izbora, te ukoliko je od propisanih radova za izbor u više naučnonastavno zvanje - vanredni profesor dodatno objavio najmanje tri naučna rada u citatnim bazama podataka.

**Uz prijavu na konkurs, kandidat za izbor u naučnonastavno zvanje vanredni profesor, obavezno prilaže:**

- biografiju i spisak objavljenih radova, projekata, patenata ili originalnih metoda;

- diplomu matičnog fakulteta o završenom dodiplomskom i magistarskom studiju, te diplomu o stečenom naučnom stepenu doktora nauka u odgovarajućoj oblasti;

- potvrdu o provedenom najmanje jednom izbornom periodu u naučnonastavnom zvanju docent, odnosno potvrdu da je u nastavi proveo najmanje tri godine nakon posljednjeg izbora ukoliko je ispunio uvjete za izbor u više zvanje prije isteka perioda na koji je biran;

- objavljene knjige, udžbenike i monografije, sve nakon posljednjeg izbora u zvanje;

- objavljene naučne i stručne radove (sa dokazom o objavljivanju/ispisom iz baze, sa pregledom časopisa i zbornika u kojima su objavljeni), sve nakon posljednjeg izbora u zvanje;

- dokaz o originalnom stručnom uspjehu kao što su projekt, patent ili originalni metod, nakon posljednjeg izbora u zvanje;

- dokaz o uspješno obavljenom mentorstvu kandidatu drugog ciklusa studija, odnosno kandidatu za sticanje naučnog stepena magistra po predbolonjskom procesu, nakon posljednjeg izbora u zvanje;

- dokaz o supstituciji objavljene knjige i/ili mentorstva, u skladu sa članom 115. stav (2) Zakona o visokom obrazovnaju ("Službene novine Kantona Sarajevo", broj: 33/17), odnosno u skladu sa članom 199. st. (1) i (2) Statuta Univerzitea u Sarajevu, u slučaju da kandidat iz objektivnih razloga nije mogao ispuniti navedene uvjete;

- dokaz o dodatno objavljenim radovima, u skladu sa članom 115. stav (4) Zakona o visokom obrazovanju ("Službene novine Kantona Sarajevo", broj: 33/17), u slučaju prijevremenog napredovanja;

- podatke o nagradama i priznanjima u vezi sa odgovarajućom naučnom oblasti;

- ostalu dokumentaciju kojom kandidat dokazuje da ispunjava uvjete za izbor u skladu sa Zakonom o visokom obrazovanju i Statutom Univerziteta u Sarajevu.

Napomena:

- Navedena dokumentacija se dostavlja u originalu ili ovjerenoj kopiji.

- Kandidat koji je diplomu stekao u inostranstvu prilaže rješenje o nostrifikaciji diplome, odnosno rješenje o priznavanju stečene inostrane visokoškolske kvalifikacije ili potvrdu da je pomenuti postupak pokrenut.

- Potrebno je da kandidat u prijavi naznači naučnonastavno zvanje za koje se prijavljuje.

- U prijavi je obavezno navesti priloženu dokumentaciju. Svi listovi prijave, kao i priložena dokumentacija, osim knjiga, udžbenika i monografija, trebaju biti parafirani od strane kandidata.

- Prijava kandidata za određeno naučnonastavno zvanje treba da sadrži najmanje dokumentaciju kojom se dokazuje ispunjavanje uvjeta za izbor u zvanje za koje je konkurisao.

- Prijava se dostavlja u pisanoj i (po mogućnosti) elektronskoj formi (na CD-u). Biografiju i spisak objavljenih radova, projekata, patenata ili originalnih matoda je potrebno dostaviti i u elektronskoj formi (na CD-u).

**Konkurs ostaje otvoren 15 dana od dana objavljivanja.**

Prijave sa dokazima o ispunjavanju uvjeta predviđenih konkursom podnose se lično ili putem preporučene pošte na adresu: UNIVERZITET U SARAJEVU, FAKULTET ZA SAOBRAĆAJ I KOMUNIKACIJE, Zmaja od Bosne 8, 71000 Sarajevo, sa naznakom "Prijava na konkurs za izbor akademskog osoblja i naznakom odsjeka i naučne oblasti na koje konkuriše".

Nepotpune i neblagovremene prijave neće se uzimati u razmatranje.

Sve informacije u vezi ovog Konkursa mogu se dobiti u Službi za pravne i kardovske poslove na broj telefona: 033/565-204.